ಕಾಂಕ್ರೀಟ್ ಮತ್ತು ಆಸ್ಫಾಲ್ಟ್‌ಗಳೆರಡೂ ಅರ್ಬನ್ ಹೀಟ್ ಐಲ್ಯಾಂಡ್ ಎಂದು ಕರೆಯಲಾಗುವ ನಗರ ಉಷ್ಣ ದ್ವೀಪ ಪರಿಣಾಮದ ಪ್ರಾಥಮಿಕ ಉತ್ಪಾದಕಗಳು.

ತಿಳಿಬಣ್ಣದ ಕಾಂಕ್ರೀಟ್ ಬಳಕೆ ಆಸ್ಫಾಲ್ಟ್‌ಗಿಂತ 50% ರಷ್ಟು ಹೆಚ್ಚು ಬೆಳಕನ್ನು ಪ್ರತಿಫಲಿಸಿ ಹಾಲಿ ಇರುವ ಉಷ್ಣತೆಯನ್ನು ತಗ್ಗಿಸುವಲ್ಲಿ ಪರಿಣಾಮಕಾರಿ ಎಂದು ಸಾಬೀತಾಗಿದೆ.

ಅನೇಕ ಅಮೆರಿಕನ್ ನಗರಗಳ ಕಾಲ್ನಡಿಗೆ ದಾರಿಗಳು ಅವರ ಒಟ್ಟು ಭೂವಿಸ್ತೀರ್ಣದ 30-40% ರಷ್ಟು ಇರುವುದನ್ನು ತೋರುತ್ತವೆ. ಅರ್ಬನ್ ಹೀಟ್ ಐಲ್ಯಾಂಡ್ ಪರಿಣಾಮದಲ್ಲಿ ತೋರಿಸಲಾಗಿರುವಂತೆ ನಗರದ ಉಷ್ಣತೆಯ ಮೇಲೆ ನೇರ ಪರಿಣಾಮ ಉಂಟಾಗುತ್ತದೆ. ಪಾರ್ಕಿಂಗ್ ಸ್ಥಳಗಳು ಮತ್ತು ದೊಡ್ಡ ಕಾಲ್ನಡಿಗೆ ಸ್ಥಳಗಳಲ್ಲಿ ತಿಳಿಬಣ್ಣದ ಕಾಂಕ್ರೀಟ್ ಬಳಸುವುದರಿಂದ ಒಟ್ಟಾರೆ ಉಷ್ಣತೆಯನ್ನು ತಗ್ಗಿಸುವುದರ ಜೊತೆಗೆ ಇನ್ನೂ ಅನೇಕ ಲಾಭಗಳಿರುತ್ತವೆ. ಒಂದು ಉದಾಹರಣೆ ಎಂದರೆ ರಾತ್ರಿವೇಳೆ ಇವುಗಳ ಎದ್ದು ಕಾಣುವಿಕೆ 10-30% ರಷ್ಟು ಸುಧಾರಿಸುತ್ತದೆ. ನಿರ್ಧಿಷ್ಟ ಸ್ಥಳಗಳಲ್ಲಿ ವಿದ್ಯುತ್ ಉಳಿತಾಯದ ಪ್ರಮಾಣ ಕೂಡಾ ಹೆಚ್ಚಾಗುತ್ತದೆ. ಉಷ್ಣತೆ ಕಡಿಮೆಯಾಗಿ ಹವಾನಿಯಂತ್ರಕಗಳ ಬೇಡಿಕೆ ಕಡಿಮೆಯಾಗಿ ಅಗಾಧ ಪ್ರಮಾಣದ ವಿದ್ಯುತ್ ಉಳಿತಾಯವಾಗುತ್ತದೆ.

ಹೀಟ್ ಐಲ್ಯಾಂಡ್ ಪರಿಣಾಮವನ್ನು ತಡೆಗಟ್ಟಲು ಅಟ್ಲಾಂಟಾನಗರ ಪ್ರಯತ್ನಿಸಿದೆ. ಶಾಖ ಪ್ರತಿಬಿಂಬಕ ಕಾಂಕ್ರೀಟನ್ನು ಬಳಸಿದಾಗ ನಗರದ ಸರಾಸರಿ ಉಷ್ಣತೆ 6 °F ನಷ್ಟು ಕದಿಮೆಯಾಗಿರುವುದನ್ನು ನಗರಾಧಿಕಾರಿಗಳು ಗಮನಿಸಿದ್ದಾರೆ. ನ್ಯೂಯಾರ್ಕ್ ನಗರ ಇನ್ನೊಂದು ಉದಾಹರಣೆ ಕೊಡುತ್ತದೆ. ನ್ಯೂಯಾರ್ಕ್ ನಗರದ ಸಾರ್ವಜನಿಕ ಸ್ಥಳ ವಿನ್ಯಾಸ ಟ್ರಸ್ಟ್, ಆಲ್ಬೆಡೊ ಮೌಲ್ಯವನ್ನು ಸ್ವಲ್ಪ ಮಟ್ಟಿಗೆ ಹೆಚ್ಚಿಸುವುದರಿಂದ ಆಗುವ ವಿದ್ಯುತ್ ಉಳಿತಾಯದಂತಹ ಲಾಭಯುಕ್ತ ಪರಿಣಾಮಗಳನ್ನು ಕಂಡುಕೊಂಡಿದೆ. ಕಪ್ಪು ಆಸ್ಫಾಲ್ಡ್‌ನ ಬದಲಾಗಿ ತಿಳಿಬಣ್ಣದ ಕಾಂಕ್ರೀಟ್ ಬಳಸುವುದರಿಂದ ಇದನ್ನು ಸಾಧಿಸಬಹುದೆಂದು ಅದು ತೀರ್ಮಾನಿಸಿದೆ.

ಕಾಂಕ್ರೀಟ್ ಸಂರಚನೆ
ಆಧಾರರಚನೆಗಳಲ್ಲಿ ಕಾಂಕ್ರೀಟ್ ಬಳಕೆ
ದೃಢವಾಗಿಸಿದ ಕಾಂಕ್ರೀಟ್ ಸಂರಚನೆಗಳು
ನಗರದ ಉಷ್ಣಾಂಶ